=andel ning tamah nihan, bhutayaksa pinakalapa, pinakanglih, pinakawarg, pinakamtah, pinakawer. bhutapisaca pinakaluhya, pinakalmeh, pinakakalusa, pinakarip, pinakaturu, pinakapunggung, nahan andel ning tamah. handel pada nihan, ikang jagrapada, yeka nimitta ning atma matangi matutura mangke ring manusa. ikang suptapada, yeka nimitta ning atma maturu. ikang swapnapada, yeka nimitta ning atma mangipi, mangampelu mangke ring manusa. nahan andel ning pada.